Jabarkan Kitha Nginggil dari Le Havre dalam bahasa jawa

Pérangan kitha nginggil inggih kapérang saking tigang pérangan, inggih punika pérangan pasisir, dhistrik pinggiran kitha ing dataran inggil, lan set perifer ingkang ageng. Lingkungan ingkang wonten ing sandhingipun tebing inggih punika satunggaling komplèks griyanipun warga ingkang langkung gampil dipundamel ing pérangan sisih kulon inggih punika wonten Les Ormeaux, Rue Felix Faure lan ingkang kitha prasaja inggih wontenipun kitha St Cecilia, Aplemont. Lajeng trowongan Jenner ingkang wonten ing sak ngandhaping pasisir lan ngubungaken kitha nginggil lan kitha ngandhap. Ing laladan pasisir ugi kapanggih kalih wujud kitha ingkang kiyat inggih punika bènteng Sainte-Adresse lan Tourneville lan wontenipun pasaréan Sainte-Marie. Kanthi ambrukipun fungsi militèr kitha, mila kitha punika kanthi sakedhik maka sakedhik lajeng dipundandosi, kados ta Fort Sainte-Adresse ingkang lajeng dipun-gantos Taman gantung Le Havre, lan ugi kanggé bètèng Tourneville ingkang dados griya utama ing taun 2013 kanggé wontenipun Tetris Project, inggih punika satunggaling punjering papan kanggé latiyan musik kontemporer kanthi wontenipun gedhong konser lan studio kanggé gladhèn.

Déné ing sisih lor dipunrembakaken wonten ing sepalih wekdal sepisanan saking abad sangalas, inggih punika dipundamel kabupatèn pinggiran kitha, kados ta Rouelles, St Cecilia, Mare au Clerc Sanvic, Bléville lan Dollemard. Ing sisih lor radi kulon, ing antawisipun Belville lan papan anggegana Octeville, ugi wonten laladan ingkang nembé dipunyasa, inggih punika kitha Les Hauts de Belville. Laladan punika inggih minangka dhistrik eco ingkang kapérang saking baku griya kanggé warga ingkang kedah gadhah kualitas lingkungan ingkang saé utawi ingkang asring dipunsebut High Quality Environments (HQE), satunggaling BIA lan sekolah ingkang kedah konversi total cacahipun 1000 dhateng laladan ing griyanipun warga.

Laladan ing sakitering pinggiring kitha inggih saged tuwuh ing wekdal sasampunipun rampung perang. Punika inggih minangka satunggaling padamelan ingkang ageng saking Caucriauville, Kayu Belville, Mont-Gaillard lan Mare-merah ingkang titik fokusipun dhatng cacahipun warga ing kitha punika kirang ngasilaken asil ingkang patos saé. Ing sasi Oktober 2004, Badan Nasional Kitha (ANRU) inggih nindakaken renovasi ingkang dipuntapakasmani kaliyan  punggawa kotamadya Le Havre kanthi asling serat kekancingan ingkang sepisanan inggih punika kanggé paring sumbang surung bab wragat kanggé yasa ulang yasan ingkang sampun tuwa umuripun ing kitha punika. Serat kekancingan punika inggih saged medalaken arta sumbangan ingkang agengipun 340 yuta kanggé yasa golongan ageng ing dhistrik sisih inggil, minangka griya kanggé 41.000 tiyang Sumbangan wragat punika lajeng saged mratah kanggé dipunwedalakenipun Grand Project de Ville (GPV). Mila, prakawis punika ingkang saged ndadosaken langkung gampil kanggé yasa malih kitha nginggil ingkang cacahipun 1700 griya énggal.